ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ስዑዲ ዓረብ ሓድሽ ቪዛ ብምትእትታው ኣፍደገታታ ንበጻሕቲ ሃገር ተርሕው ኣላ 27 መስከረም 2019 ምንጪ ስእሊ, Getty Images መግለጺ ስእሊ, ኣብ ከተማ ማዳይን ሳልሕ ዝርከብ ዓለማዊ ቅርሲ ዩኔስኮ ዝኾነ፡ መቓብር ቃስር ኣል-ፋሪድ ስዑዲ ዓረብ መቐጸልታ ናይቲ ኣብ ነዳዲ ጽግዕተኛ ካብ ዝኾነ ቁጠባ ንምግልጋል ትገብሮ ዘላ ጻዕሪ፡ ንፈለማ እዋን፡ ኣፍደገታታ ንበጻሕቲ ሃገር ክተርሕው እያ። እታ ሃገር፡ ካብ ዓርቢ ጀሚራ ን49 ሃገራት ናይ በጻሕቲ ቪዛ ክትህብ ከም እትጅመርን ንኣለባብሳ ደቂ ኣንስትዮ ዝምልከት ሕጊ ክተፍኩሶ ምዃናን ተገሊጹ። ሚኒስተር ቱሪዝም ኣሕመድ ኣል-ኻቲብ ነቲ ፍጻመ ታሪኻዊ ክብል ገሊጽዎ። ክሳብ ሕጂ እታ ሃገር ቪዛ፡ ንሃይማኖታዊ ነጋድያን፡ ሰብ ዋኒንን፡ ኣብታ ሃገር ክሰርሑ ንዝተፈቕደሎምን ጥራሕ እያ ክትህብ ጸኒሓ። ስዑዲ ዓረብ፡ ደቂ ኣንስትዮ ንብሕተን ክጉዓዛ ፈቒዳ ስዑዲ ዓረብ ንፈለማ ግዜ ኣብ ታሪኻ ጓለንስተይቲ ዲፕሎማት መዚዛ ኒኪ ሚናጅ ናይ ስዑዲ ዓረብ ምርኢታ ስለምንታይ ስሪዛቶ?
